Document ID: /roh_data/filtered/fineweb-2-filterrobots_roh.jsonl.gz/9695

Dapi intgins onns vegn il glatscher sin la Diavolezza zuglià durant la stad cun ina cuverta per proteger quel. Suenter ch'ils lavurants han prendì davent la cuverta quest atun è la vetta da naiv sa transfurmada en ina vetta da glatsch. Quai pervia da las notgs fraidas ed ils dis miaivels.
Perquai ch'igl è era stà pussaivel mo durant las notgs d'ennavar è la Diavolezza Lagalb SA sa decidida da spustar l'avertura per in'emna. Fin lura è il schef, Markus Moser optimistic da pudair porscher als skiunz ina pista ideala.
Tuttina skiunzs sin il glatscher
La pista vegn tuttina inaugurada ils proxims dis. Atlets da Swiss Ski vegnian numnadamain era quest onn a trenar sin la Diavolezza. Per quels sajan las cundiziuns idealas, uschia Moser.
Tut quels ch'hajan cumprà in bigliet cun il Snow Deal per questa fin d'emna possian duvrar quel era l'emna proxima.
RR actualitad 17:00